નવી દિલ્હી, 16 જુલાઇ: એસિડના ખુલ્લેઆમ વેચાણ પર કેન્દ્ર સરકારે મોટો નિર્ણય કર્યો છે. દેશભરમાં તાજેતરમાં થયેલા એસિડ એટેકના મામલે કેન્દ્ર સરકારે સુપ્રીમ કોર્ટમાં મંગળવારે ડ્રાફ્ટ આપ્યો હતો. આ ડ્રાફ્ટ એસિડ એટેક પીડિતોના પુનર્વાસને લઇને છે. આ મુજબ કેન્દ્રએ એસિડને હવે ઝેરની શ્રેણીમાં રાખવાનો નિર્ણય કર્યો છે. આ મામલે હવે બે દિવસ બાદ સુપ્રીમ કોર્ટમાં ફરી સુનાવણી થશે. આ ઉપરાંત એસિડના વેચાણ માટે લાયસન્સની જરૂર પડશે. એસિડ ખરીદવા માટે ઓળખ હવે અનિવાર્ય બની જશે.